stanford-oval/wikipedia huggingface dataset:
Grigori Rodtšenkov
Reaktioita > Venäjällä

Venäjän valtion omistama uutistoimisto TASS kertoi, että urheiluministeri Pavel Kolobkov oli sanonut, että tutkimuskomitea ei ollut löytänyt mitään todisteita siitä, että Venäjällä olisi ollut valtiojohtoista dopingohjelmaa. Kyseinen tutkimuskomitea yrittää saada Rodtšenkovin luovutetuksi Yhdysvalloista Venäjälle. KOK:n jäsenen Dick Poundin mukaan, vaikka Venäjän viranomaiset kiistävät tiedot valtiojohtoisesta dopingista, “empiirinen todistusaineisto osoittaa täysin päinvastaista”.
Reaktioita > Mihail Prohorovin aloittama oikeusjuttu

Kun Venäjä oli suljettu pois vuoden 2018 talviolympialaista ja useilta venäläisiltä urheilijoilta oli otettu pois heidän voittamansa mitalit, venäläinen oligarkki Mihail Prohorov, joka omistaa Brooklyn Nets -koripallojoukkueen, rahoitti kunnianloukkausoikeudenkäynnin Rodtšenkovia vastaan. Syytteissä väitetään, että Rodtšenkov on loukannut kolmen venäläisen ampumahiihtäjän kunniaa, Olga Zaitsevan, Jana Romanovan ja Olga Viluhinan, kun hän liitti nämä niiden urheilijoiden listalle, jotka olivat käyttäneet dopingia valtiojohtoisessa ohjelmassa Sotšin talviolympialaisten aikaan. Näiltä urheilijoilta otettiin pois heidän viestikisassa voittamansa hopeamitali, ja nämä naiset vaativat nyt 10 miljoonan dollarin korvauksia Rodtšenkovilta.
Vuoden 2018 huhtikuussa Rodtšenkov haastoi juristinsa Jim Waldenin välityksellä puolestaan Prohorovin oikeuteen, sanoen että Prohorovin aloittama oikeusjuttu oli joutavanpäiväinen ja tarkoitettu sulkemaan Rodtšenkovin suu, estämään häntä käyttämästä sananvapauttaan. Julkaistujen raporttien mukaan tästä vastahaasteesta seuraavassa oikeudenkäynnissä todennäköisesti tulee esiin sellaisten henkilöiden nimiä, jotka rahoittavat Rodtšenkovin vastaista oikeudenkäyntiä, samoin kuin tietoja Prohorovin varallisuudesta.
»Walden sanoi, että Prohorovin aloittama juttu on tarkoitettu paljastamaan Rodtšenkovin olinpaikka Yhdysvalloissa, jotta Venäjän agentit voisivat löytää hänet.»
Käry

Rodtšenkov esiintyi Netflixin vuoden 2017 dokumentissä Käry, jonka on ohjannut Bryan Fogel. Käryssä Rodtšenkov kertoo osuudestaan salaliitossa, jonka tarkoituksena oli auttaa Venäjän urheilijoita välttämään dopingkäryt olympialaisissa. Maaliskuussa 2018 Käry voitti Parhaan dokumentin Oscar-palkinnon.
Kirja

Rodtšenkov on kirjoittanut dopinghistoriastaan kirjan Voitto tai kuolema. Venäjän salainen dopingohjelma. Se on julkaistu suomeksi vuonna 2020. Kirjan lukenut suomalainen moukarinheittäjä Olli-Pekka Karjalainen kommentoi Rodtšenkovin kirjaa seuraavasti:
»Se on hyvä pitää mielessä, että Rodtšenkov ei vapaaehtoisesti ja tunnontuskissaan tehnyt paljastuksiaan. Jos tilanne olisi toisin, en epäile, etteikö hän pyörittäisi samaa hommaa edelleenkin. Hän toi asioita julki pakon sanelemana.»
Hiivaoireyhtymä

Hiivasyndrooma on nimi useiden oireiden kokonaisuudelle, jonka syyksi väitetään iholla ja suolistossa normaalisti elävän hiivan hillitsemätöntä lisääntymistä. Lääketieteen piirissä hiivasyndrooman olemassaolo laajalti kyseenalaistetaan.
Hiivasyndrooman hoidoksi vaihtoehtolääketiede suosittelee pääasiassa tiukkaa, vähähiilihydraattista ruokavaliota, mutta tarkoitukseen käytetään myös luontaistuotteita ja ravintolisiä. Hoidoksi esitetty ruokavalio on terveydelle suotuinen myös riippumatta mahdollisista vaikutuksista hiivasyndroomaan.
Aiheesta muualla

Julkunen R. Hiivasyndrooma - tarua vai totta?. Duodecim 2006;122:287–294.
Laaja vastine katsaukseen "Hiivasyndrooma - tarua vai totta?", sisältää pitkän lähdeluettelon (Arkistoitu – Internet Archive)
Kirjeitä ja mielipiteitä Edellisen johdosta, Risto Julkunen.
Hiivasyndrooma, Terveyskirjasto.fi[vanhentunut linkki]
Hiivasyndrooma.com
Iy

Iy tarkoittaa seuraavia:
Imperial Yeomanry, IY, brittiläinen sotilasyksikkö
Yemenia, IATA-koodi IY, lentoyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iy”, voi hakea sivunnimihaulla, laajalla sivunnimihaulla tai tekstihaulla.
Ishiharan testi

Ishiharan testi on koe, jossa henkilön on erotettava hänelle näytettävästä kuvasta erivärisistä täplistä muodostuva numero. Kokeella testataan värisokeutta ja sen astetta.
Numeron tilalla voi olla myös jatkuva viiva, jota täytyy seurata alusta loppuun. Mikäli henkilöllä ilmenee värisokeutta, tehtävä osoittautuu hankalaksi tai mahdottomaksi. Testi on nimetty sen suunnittelijan Tokion yliopiston professori Shinobu Ishiharan (1879–1963) mukaan. Testi julkistettiin ensimmäisen kerran vuonna 1917.
Esimerkki Ishiharan testikuvasta. Normaalisti värinäkevien pitäisi nähdä kuvassa numero 74, dikromaattisesti tai trikromaattisesti häiriintyneestä värinäöstä kärsivien numero 21 ja punavihervärisokeiden ei pitäisi nähdä mitään numeroa. Tietokoneen näytön väriasetukset kuitenkin voivat muokata tulosta, minkä takia testi voi tällaisenaan antaa virheellisen tuloksen.
Testin toimintatapa. Numero muodostuu erivärisistä täplistä kuin muut, taustalla olevat täplät. Henkilö, joka sekoittaa toisiinsa kaksi eri väriä, ei näe numeroa, sillä hänelle pallot näyttävät samanvärisiltä. Tämän numeron (12) näkevät myös täysin värisokeat täplien kontrastieron takia.
Aiheesta muualla

Eräs muunnelma Ishiharan testikuvasta (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Ishiharan testikuvia
Ixtiyor Navroʻzov

| Mitalit | Mitalit | Mitalit |  |
| --- | --- | --- | --- |
|  Navroʻzov Rio de Janeiron olympialaisissa 2016 |  Navroʻzov Rio de Janeiron olympialaisissa 2016 |  Navroʻzov Rio de Janeiron olympialaisissa 2016 |  |
Maa:  Uzbekistan
Miesten vapaapaini
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | 65 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Las Vegas 2015 | 65 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Biškek 2018 | 70 kg |  |
|  Hopeaa | Taškent 2011 | 70 kg |  |
|  Hopeaa | New Delhi 2017 | 66 kg |  |
|  Pronssia | New Delhi 2010 | 66 kg |  |
Ixtiyor Navroʻzov (s. 5. heinäkuuta 1989 Buhara) on uzbekistanilainen painija. Hän kilpailee vapaapainissa. Navroʻzov saavutti Rio de Janeiron olympialaisissa 2016 pronssia 65 kg painoluokassa. Hän oli mukana jo neljä vuotta aikaisemmin Lontoon olympialaisissa 2012, mutta putosi tuolloin puolivälierissä. MM-kilpailuissa hän on saavuttanut hopeaa Las Vegasissa 2015. Aasian mestaruuden Navroʻzov on voittanut vuonna 2018.
Iyad Allawi

| Iyad Allawi |
| --- | --- |

Irakin pääministeri
 1. kesäkuuta 2004 – 3. toukokuuta 2005  
Edeltäjä:  (Saddam Hussein) neuvosto
Seuraaja:  Ibrahim al-Ja’fari
Irakin varapresidentti
 10.10. 2016 – 2.10. 2018  
 8.9. 2014 – 11.8. 2015  
Henkilötiedot
Syntynyt: 31. toukokuuta 1944 (ikä 80) Bagdad
Tiedot
Puolue:  Islamilainen Da’wa
Koulutus:  neurologi
Tutkinnot:  Lontoon yliopisto
Uskonto:  šiialaisuus
Aiheesta muualla
www.ayad-allawi.com
Iyad Allawi (arab. إياد علاوي‎, ’Iyād ‘Allāwī, s. 31. toukokuuta 1944) on irakilainen poliitikko, joka oli Irakin sodan jälkeisen Irakin väliaikaishallituksen pääministerinä heinäkuusta 2004 huhtikuuhun 2005. Hän toimi myös maan varapresidenttinä 2014–2015 ja 2016–2018.
Allawi on lähtöisin merkittävästä šiiaperheestä. Hän opiskeli neurologiksi. Hän oli Saddam Husseinin nuoruudenystävä ja auttoi tätä nousemaan valtaan. Allawi oli jo opiskelijana mukana Baath-puolueen toiminnassa ja salaisen poliisin Mukhabaratin avustaja[lähde? ]. Hän pakeni maasta 1971 Britanniaan, jossa erosi Baath-puolueesta ja perusti oman INA-puolueensa 1990.
Allawi oli ennen Irakin miehitystä vähän tunnettu henkilö kotimaassaan[lähde? ]. Ennen Irakin sotaa Allawi työskenteli Yhdysvaltain CIA:n hyväksi Irakin Saddam Husseinin syrjäyttämiseksi. INAlla oli läheiset suhteet Yhdysvaltain  ja Britannian tiedustelupalveluihin ja se ilmeisesti toimitti osan Irakin joukkotuhoaseita koskevista tiedustelutiedoista, joita George W. Bush käytti Irakin sodan oikeuttamiseen.
Iyad Allawi johti 2007 Irak-lista-puoluetta, johon kuuluu sekä sunneja että šiioja.
Allawin puolue voitti vuoden 2010 vaalit, joissa se sai 91 paikkaa, vastaan istuvan pääministeri Nuri al-Malikin Oikeusvaltio-liiton 89 paikkaa.
Harvey Fuqua

Harvey Fuqua (27. heinäkuuta 1929 – 6. heinäkuuta 2010 Detroit) oli yhdysvaltalainen soulmuusikko. Hän oli merkittävä varhainen vaikuttaja Motown Records -levymerkin toiminnassa ja teki tuottajantyötä muiden muassa Marvin Gayelle.
Fuqua toimi vuosina 1951–1958 The Moonglows -yhtyeen alkuperäisenä laulajana. Yhtye kelpuutettiin vuonna 2000 Rock and Roll Hall of Fameen.
Fuqua teki myöhemmällä urallaan yhteistyötä esimerkiksi New Birth -yhtyeen ja Sylvester Jamesin kanssa.
Fuqua kuoli Detroitissa 80-vuotiaana 6. heinäkuuta 2010.
Hiromi Kojima

| Henkilötiedot |
| --- | --- | --- |
Koko nimi: Hiromi Kojima
Syntymäaika: 12. joulukuuta 1977 (ikä 46)
Syntymäpaikka: Fukuoka, Japani
Kansalaisuus:  Japani
Pelipaikka: Keskikenttäpelaaja
Pituus: 177 cm
Seurat
| Vuodet | Seura | O (M) |
| 1996–2001 2002 2002 2003 2003–2005 2006–2008 | Gamba Osaka Consadole Sapporo Omiya Ardija Oita Trinita Vissel Kobe FC Gifu | 131 (36) 5 (0) 11 (3) 0 (0) 38 (2) 66 (16) |
Maajoukkue
| 2000 | Japani | 1 (0) |
 Seurajoukkueuran tilastot kattavat vain kansalliset sarjat.
Hiromi Kojima (jap. 小島 宏美, Kojima Hiromi; s. 12. joulukuuta 1977 Fukuoka) on japanilainen entinen jalkapalloilija.
Jalkapallomaajoukkue

Kojima debytoi Japanin maajoukkueessa huhtikuussa 2000.
Aiheesta muualla

National Football Teams
Iyad Mohammad

Iyad Mohammad (s. 1976 Gräfelfing) on Saksassa syntynyt säveltäjä, jolla on Saksan ja Jordanian kaksoiskansalaisuus. Hänen orkesteri- ja kamarimusiikkiteoksiaan on esitetty Aasiassa ja Euroopassa.
Mohammad opiskeli sellonsoittoa ja musiikin teoriaa Noor al-Husseinin säätiön kansallisessa musiikkikonservatoriossa Ammanissa vuosina 1991–4 ja lisäksi yksityisesti huilun- ja pianonsoittoa. Vuodesta 1996 alkaen Mohammad opiskeli sävellystä Valko-Venäjän valtion musiikkiakatemiassa Minskissä, jossa hän sai musiikin tohtorin arvonsa. Mohammad luennoi Noor al-Husseinin kansallisessa musiikkikonservatoriossa vuosina 2003–6. Hän päätti opintonsa Minskissä vuonna 2006, jolloin hänestä tuli Jordanian musiikkiakatemian dekaani Ammanissa. Hän toimi tässä virassa vuoteen 2012. Vuonna 2013 hän aloitti opettamisen Yarmoukin yliopistossa Irbidissä.
Mohammadin teosten joukossa ovat On D (pieni konsertto oboelle ja pienelle orkesterille) ja Patterns (Libanesisches Löcher-Spiel in 1-3 Sätzen) pianolle ja pienelle orkesterille. Hänen kamarimusiikkiteoksiaan ovat Metamorphoses klarinetille ja pianolle, '...erforscht huilulle, klarinetille, sellolle ja pianolle, Fibonacci Cycles klarinetille, sellolle, pianolle ja marimballe sekä For Strings. Silent Prayers alttoviululle, sellolle ja pystypianolle.
Iyam Friday

| Henkilötiedot |
| --- | --- | --- | --- |
Syntymäaika: 1. joulukuuta 1989 (ikä 34)
Syntymäpaikka: Kaduna, Nigeria
Pelipaikka: keskikenttäpelaaja
Pituus: 176 cm
Seurat
| Vuodet | Seura | O | (M) |
| 2005 | Dabo Babes | – | (–) |
| 2006 | Kaduna United | – | (–) |
| 2007–2008 | AC Oulu | 28 | (1) |
| 2007 | → OLS (laina) | 5 | (1) |
| 2009 | OLS | 9 | (4) |
| 2009 | PP-70 | 6 | (1) |
| 2010 | Kaduna United | – | (–) |
| 2010–2011 | Atlantis | 38 | (13) |
| 2011–2012 | Odyssey United | – | (–) |
| 2012–2013 | Atlantis | 29 | (2) |
| 2014 | SalPa | 14 | (2) |
| 2014 | FC Hämeenlinna | 8 | (1) |
| 2015 | Atlantis | 9 | (0) |
| 2016 | PPT | 16 | (4) |
| 2017–2019 | Jazz | 40 | (6) |
| Yhteensä | Yhteensä | 202 | (35) |
 Seurajoukkueuran tilastot kattavat vain kansalliset sarjat.
Iyam Friday (s. 1. joulukuuta 1989 Kaduna, Nigeria) on uransa lopettanut nigerialainen jalkapalloilija. Hän oli pelipaikaltaan keskikenttäpelaaja.
Ensimmäisenä Suomen vuotenaan Friday edusti Veikkausliigassa pelannutta AC Oulua ja esiintyi yhteensä kahdeksassa sarjaottelussa. Hän pelasi joukkueessa vielä seuraavan vuoden sen pudottua Ykköseen. Kesken kauden 2009 Friday siirtyi Tampereelle PP-70:n riveihin. Seuraavaksi kaudeksi hän solmi sopimuksen Kakkosessa pelanneen Atlantis FC:n kanssa. Talvikauden 2011–2012 Friday pelasi kotimaassaan.
Hirsilä

Hirsilä on kylä ja taajama Oriveden kaupungissa. Hirsilän postinumero on 35320, ja sen tietojen mukaan kylän ja sen ympäristön alueella asuu n. 600 ihmistä (2019).[lähde? ] Sieltä on noin 8 kilometriä Oriveden keskustaan. Hirsilän kyläkoulu lopetti toimintansa vuonna 2022. Koulun tiloissa toimii nykyään Hirsilän seudun kylät ry:n omistama kylätalo. Kylätalo on tapahtuma- ja kokoontumispaikka niin kyläläisille kuin muillekin kaupunkilaisille. Hirsilän rautatieasema lakkautettiin vuonna 1990. Kylässä on jalkapallokenttä, talvella kiekkokaukalo ja kylätalolla jumppasali.
Hirsimäki (Riihimäki)

| Hirsimäki |
| --- | --- |
Kaupunki:  Riihimäki
Kaupunginosa nro:  11.
Väkiluku:  2 700 (2015)
Hirsimäki on kaupunginosa Riihimäellä, noin parin kilometrin päässä keskustasta. Kaupunginosa asemakaavoitettiin 1951. Kaupunginosa on pääosin omakotitaloaluetta ja sen palveluihin kuuluvat mm. päiväkoti ja lähikauppa. Asukasluku oli vuonna 2015 noin 2 700. Hirsimäellä sijaitsevat mm. Suomen lasimuseo, Suomen metsästysmuseo sekä Riihimäen hautausmaa ja Kappelikirkko. Hirsimäellä toimii myös Lasitehtaan koulu. Riihimäen puistoista Hirsimäellä sijaitsevat Ilvespuisto, Lasitehtaanpuisto, Luotilinjanpuisto, Maikkilanpuisto, Messupuisto, Palomiehenpuisto, Roopenpuisto ja Vuorineuvoksenpuisto sekä leikkipaikat Hirsimäenpuisto ja Lehtolantien leikkipuisto.
Vuosina 1910–1990 toiminnassa ollut Riihimäen lasitehdas sijaitsi Hirsimäellä.
Hiromi Hara

| 0 | 1 | 2 |
| --- | --- | --- |

Henkilötiedot
Koko nimi: Hiromi Hara
Syntymäaika: 19. lokakuuta 1958 (ikä 65)
Syntymäpaikka: Tochigi, Japani
Kansalaisuus:  Japani
Pelipaikka: Hyökkääjä
Pituus: 183 cm
Seurat
| Vuodet | Seura | O (M) |
| 1981–1992 | Mitsubishi Motors | 192 (65) |
Maajoukkue
| 1978–1988 | Japani | 75 (37) |
 Seurajoukkueuran tilastot kattavat vain kansalliset sarjat.
Hiromi Hara (jap. 原 博実, Hara Hiromi; s. 19. lokakuuta 1958 Tochigi) on japanilainen entinen jalkapalloilija.
Jalkapallomaajoukkue

Hara debytoi Japanin maajoukkueessa marraskuussa 1978. Hän on pelannut 75 maaottelua ja tehnyt niissä 37 maalia.
Aiheesta muualla

National Football Teams
Japanin jalkapallomaajoukkueen päävalmentajat
Sasaki (1921) • Nishida (1923) • Yamada (1925) • Suzuki (1930) • Takenokoshi (1934) • Suzuki (1936) • Takenokoshi (1938–40) • Kudō (1942) • Ninomiya (1951) • Takenokoshi (1951–56) • Takahashi (1957) • Kawamoto (1958) • Takenokoshi (1958–59) • Takahashi (1960–62) • Naganuma (1962–69) • Okano (1970–71) • Naganuma (1972–76) • Ninomiya (1976–78) • Shimomura (1979–80) • Watanabe (1980) • Kawabuchi (1980–81) • Mori (1981–85) • Ishii (1986–87) • Yokoyama (1988–91) • Ooft (1992–93) • Falcão (1994) • Kamo (1994–97) • Okada (1997–98) • Troussier (1998–02) • Zico (2002–06) • Osim (2006–07) • Okada (2007–10) • Hara (2010) • Zaccheroni (2010–14) • Aguirre (2014–15) • Halilhodžić (2015–18) • Nishino (2018) • Moriyasu (2018–)
Ivar Gabriel Alopaeus

Ivar Gabriel Alopaeus (5. marraskuuta 1855 Juva – 21. toukokuuta 1918 Iitti) oli suomalainen juristi ja Haminan pormestari.
Alopaeuksen vanhemmat olivat kirkkoherra, lääninrovasti Magnus Erik Alopaeus ja Margareta Wilhelmina Solitander. Hän pääsi ylioppilaaksi Helsingin yksityislyseosta 1875 ja suoritti Helsingin yliopistossa yleisen oikeustutkinnon vuonna 1882.
Alopaeus oli Haminan pormestarina 1886–1906. Hän oli sortovuosina erotettuna poliittisista syistä 1903–1906.
Alopaeus oli naimisissa vuodesta 1887 Elin Leontine Stråhlen kanssa.
Insomnia (verkkopelitapahtuma)

Verkkopelitapahtuma Insomnia on Verkkopeliyhdistys Insomnia ry:n Porissa järjestämä vuosittainen verkkopelitapahtuma, jossa pelataan videopelejä lähiverkossa ja erilaisissa turnauksissa. Ohjelma- ja osallistujamäärällä mitattuna Insomnia on Assemblyn jälkeen yksi Suomen suurimmista verkkopelitapahtumista. Lokakuun 2015 lopussa järjestetty Insomnia XVII sisälsi 1000 konepaikkaa  ja osallistujia oli noin 1500.
Historia

Verkkopelitapahtuma Insomnian historia alkaa vuodesta 2002, jolloin Porin suomalaisen yhteislyseon tiloissa järjestettiin juhannuksena pienimuotoinen lanparty nimellä Lanit@PSYL. Järjestäjinä toimi tuolloin viisi lukionsa ja ammattikoulunsa hiljattain aloittanutta nuorta. Lanit@PSYL-tapahtumaan osallistui kokonaisuudessaan noin 30 nuorta.[lähde? ] Tapahtuma sai jatkoa heti syksyllä 2002, jolloin se kulki ensimmäistä kertaa nimellä Insomnia. Ensimmäiseen Insomniaan osallistui 80 pelaajaa, ja tapahtuma oli loppuunmyyty. Seuraavan vuoden aikana Insomnia-tapahtumien järjestämistä jatkettiin, ja vuoden 2003 syksyllä perustettiin yhdistys nimeltään Verkkopeliyhdistys Insomnia ry. Vuonna 2006 yhdistykseen liitettiin toinen porilainen verkkopeliyhdistys, Verkkopelivelhot ry.
Nykyisin Insomnian järjestämiseen osallistuu yli 100 vapaaehtoista ja tapahtuma järjestetään talkoovoimin. Osallistujat ovat keski-iältään noin 15–20-vuotiaita nuoria. Vuonna 2009 osallistujista noin kolmannes tuli Porista, kolmannes Satakunnasta Porin ulkopuolelta ja loppuosa muun muassa pääkaupunkiseudulta, Pirkanmaalta ja Pohjois-Suomesta.[lähde? ]
Tapahtumaa tukevat kaupallisten sponsorien lisäksi Satakunnan ammattikorkeakoulu, Turun yliopisto ja WinNova (ent. Porin ammattiopisto). Oppilaitokset tukevat tapahtumaa eri tavoin ja samalla ne tuovat tapahtumassa esille tarjoamiaan opiskelumahdollisuuksia. Turun yliopisto on myös tuottanut tapahtumaan lisäohjelmaa paneelikeskusteluiden ja Insomnia Game -pelin muodossa.
Insomnian taustalla oleva Verkkopeliyhdistys Insomnia ry on tehnyt yhteistyötä monen suomalaisten verkkopelitapahtumajärjestäjän kanssa, muun muassa rakentamalla tapahtumien sähköverkkoja. Nykyisin sähköistystoiminta on eriytetty omaksi yhtiökseen. Insomnia myös ylläpitää lanit.fi-portaalia, jota suomalaiset verkkopelitapahtumat ja tapahtumien kävijät käyttävät yhteisenä tapahtumakalenterina.
Historia > Kulunvalvonta

Vuosina 2002–2005 Insomnia hyödynsi pääsylippuna perinteisiä muovirannekkeita. Oululaisen Vectorama-tapahtuman innoittamana Insomniassa otettiin vuonna 2006 käyttöön pääsylippuna jokaiselle osallistujalle tulostettava henkilökohtainen kuvallinen muovikortti. Aikaisemmin osallistujat täyttivät tietonsa tapahtuman tietojärjestelmään ovella ja heistä otettiin samassa yhteydessä kuva korttia varten. Nykyisin tapahtuman portaalipalveluun voi lähettää omat tietonsa ja kuvansa etukäteen.
Vuodesta 2007 lähtien Insomnia on hyödyntänyt kulunvalvonnassaan ja infopisteessään RFID-tekniikkaa. RFID-tunnisteet sijoitetaan kävijöille tulostettaviin henkilökortteihin, ja tunnisteen tunnistenumero sidotaan käyttäjätietoihin. Vuosina 2007 ja 2008 hyödynnettiin pidemmän matkan RFID-tunnisteita, jotka toimivat UHF-taajuudella. Vuodesta 2009 alkaen tapahtuman RFID-tekniikka on pohjautunut Mifare-yhteensopiviin HF-taajuudella toimiviin lyhyen kantaman tunnisteisiin. Insomnia on edelleen ainoa verkkopelitapahtuma Suomessa, joka käyttää RFID-tekniikkaa tapahtumassaan tässä mittakaavassa.
Ohjelma > Pelaaminen

Insomnian juuret ovat verkkopelaamisessa, mutta nykyisin tapahtumassa on myös muuta ohjelmaa, kuten palkinnollisia turnauksia erilaisissa peleissä.
Ammuntapeli Counter-Strike on ollut Insomnian verkkopelien kestosuosikki. Counter-Striken rinnalle ovat tulleet Team Fortress 2 ja Call of Duty -pelisarjan eri versiot. Lisäksi tapahtuman verkossa pelataan erilaisia strategiapelejä, kuten vuonna 2010 julkaistu StarCraft 2:sta. Vuodesta 2008 alkaen konsolipelien suosio Insomniassa on kasvanut voimakkaasti. Nykyisin tapahtumassa kilpaillaan sekä uusilla että vanhoilla pelikonsoleilla. Pelikoneina ovat olleet muun muassa 8-, 16- ja 64-bittiset Nintendot, kuten myös PlayStation 3 ja Xbox 360. Insomniassa jo perinteeksi muodostunut Tekken-turnaus on yksi tapahtuman suosituimmista kilpailuista. Vuoden 2010 Insomniassa kilpailuun osallistui 64 henkeä.[lähde? ]
Ohjelma > Muu ohjelma

Ensimmäisen kerran vuonna 2009 esiteltiin Assembly-tapahtuman henkeä mukaillen Wild Video -kilpailu, johon osallistujat lähettivät vapaamuotoisen viisi minuuttia pitkän videon. Ensimmäisellä kerralla paras video palkittiin miniläppärillä. Kilpailu toistettiin myös vuoden 2010 tapahtumassa, jolloin videoita esitettiin kuusi kappaletta, kaksi kertaa enemmän kuin edellisenä vuonna.
Insomniassa on järjestetty myös paneelikeskusteluita. Vuoden 2008 Insomnia X -tapahtumassa paneelikeskustelun aiheena oli "Miten minusta tuli pelitutkija?" ja vuonna 2009 keskustelun aiheena oli "Pelien kehityssuunnat". Paneelikeskustelun vetäjänä toimi molempina vuosina Turun yliopiston digitaalisen kulttuurin professori Jaakko Suominen. Insomnia XII -tapahtumassa vuonna 2010 Insomnia järjesti suomalaisten tapahtumajärjestäjien kokoontumisen, jossa edustettuina olivat muun muassa The Group ry, Vector - Suomen verkkopeliyhdistys ry, Skynett ry, Lantrek ry sekä joukko aloittelevia tapahtumajärjestäjiä.
Vuodesta 2005 järjestetty Robosota on suosittu ohjelmanumero. Se on Robosota ry:n järjestämä erillinen kilpailu, jossa kyseisen yhdistyksen jäsenten rakentamat radio-ohjattavat robotit taistelevat toisiaan vastaan. Robottien tehtävänä on joko tehdä toisensa toimintakyvyttömäksi tai saada vastustaja ulos peliareenalta. Robottien kanssa kilpaillaan eri painoluokissa, alkaen 150 gramman roboteista ja päättyen aina 12 kilogramman painoisiin robotteihin.
Ohjelma > Insomnia Game

Vuonna 2010 Insomniassa esiteltiin yhteistyössä Turun yliopiston digitaalisen kulttuurin yksikön kanssa toteutettu, nk. alternate reality gaming -genreen perustuva roolipeli, jossa osallistujat erilaisia tehtäviä tekemällä ja tarinaa seuraamalla pääsivät pelissä eteenpäin. Peliin kuului muun muassa kätkettyjen esineiden etsimistä. Piilotetuille esineille pelaajat näyttivät tapahtuman pääsylippuina toimivaa korttia, jossa oli RFID-tunniste. Kätkettyyn esineeseen vastaavasti oli sisällytetty RFID-lukija, jolloin pelaajan sähköiseen pelitiliin kertyi lisää pisteitä.
Insomnia Game on osa CoEx-hanketta, joka testataan Insomnia-tapahtumassa. Insomnia Game tulee saamaan jatkoa myös vuoden 2011 Insomniassa, sillä kyseessä on kaksivuotinen tutkimusprojekti.[lähde? ]
Aiheesta muualla

Yhdistyksen verkkosivut
Satakunnan kansan artikkeli vuoden 2010 tapahtumasta (Arkistoitu – Internet Archive)
Porin yliopistokeskuksen tiedote tapahtumasta
http://www.sett.fi
Verkkopelitapahtumat
Assembly Winter (Tampere)
Getonline
Guru (Lahti)
HaapisLan (Iitti)
HolloLan (Hollola)
Hykolan
Insomnia (Pori)
LahtiLan (Lahti)
Lantrek
MindTrekLan
PartyLan
RiekaleLAN
Solid Summerparty (Helsinki)
Vectorama (Oulu)
Irakli Tsereteli

Irakli Tsereteli
Irakli Georgijevitš Tsereteli, toisinaan: Tseretelli (ven. Ира́клий Гео́ргиевич Церете́ли, georg. ირაკლი წერეთელი, 2. joulukuuta (J: 20. marraskuuta) 1881 Kutaisi, Georgia – 21. toukokuuta 1959 New York, Yhdysvallat) oli huomattava gruusialaissyntyinen Venäjän vallankumouksiin vaikuttanut poliitikko.